泰利

泰利係前英格蘭足球員，打後衞，亦做過英格蘭足球代表隊隊長。

佢好早就打車路士，主要負責中路防守。佢係響2004年歐洲國家盃打出名堂，無耐佢做埋球會隊長。佢效力車路士嗰陣，有兩屆英超冠軍都破晒紀錄：第一屆聯賽榜積分創歷史新高，第二屆頭兩個月已經玩晒咁滯，連排第二嘅曼聯，都要俾車路士拋離13分。

佢係英超數一數二高薪球員。好似2007年佢同車路士續約，週薪就高達十三萬一千英鎊。因此引嚟爭議。好似英國體育大臣認為泰利人工太高，但車路士話佢嘅人工係物有所值。

2009年泰利拒絕曼城嘅邀請，留效車路士，及後車路士畀咗佢一份四年合約，週薪調升到十五點一萬英鎊。

2017年，泰利轉投阿士東維拉。

John Terry | Players and Staff | Official Site | Chelsea Football Club
 FIFA Player Statistics: John TERRY - FIFA.com
 John Terry | National Football Teams
 John Terry | Football Stats | Soccer Base
 泰利 - Goal.com

英格蘭足球員
車路士球員